JUMAL KÕNELEB
Tere ja tere tulemast vaatama saatesarja "Jumal kõneleb".
Selles saatesarjas räägime Jumalast ja Jumala tundmisest
ja seetõttu ei saa jätta rääkimata ka armastusest,
sest Jumal on armastus.
Piibel ütleb seda selgelt
ja Jeesus näitab seda enam kui selgelt.
Kui loed evangeeliume, siis sa näed, et Jumal on armastus.
See on väga oluline sõnum.
Sellest on tore rääkida, olles siin meie koolis.
Hästi tore on teha saateid siin koolis ja näidata teile meie argipäeva.
Vahe on vaid selles, et lapsed, kes on kõige tähtsamad, ei ole siin.
Kuid see on see koht, kus praktiseerime iga päev armastust.
Kui me selle kooli rajasime, andis Issand meile ühe juhtmõtte.
Ta andis meile Johannese 15:12:
"Armastage üksteist, nagu mina olen armastanud teid!"
Selle peale olemegi kõike ehitanud
ja selle kaudu aastate jooksul õppinud, et selle peale on väga hea ehitada.
Kas tead, et ma pidin just täna jälle seda armastust harjutama?
Ma toon nüüd ühe näite.
Meie lasteaia hoov on jagatud mitme kasutaja vahel.
Meie lasteaed kasutab seda
nagu ka meile naabriks olev väga tore prantsuse lastead.
Lisaks mängivad siin majaühistu lapsed
ja ka ühe perelastehoiu lapsed.
Nagu näete, keedavad seda "suppi" üsna mitu kokka
ja võimalik, et mitte kõik osapooled pole kuulnud sellest armastuse käsust.
Nii käib meil parajasti arutelu mänguõue ühiskasutuse üle.
Agape Keskus pidi selja sirgu lööma
ja näitama eeskuju, kuidas vestelda.
Oskame me üldse vestelda ja rahumeelselt asju ajada?
Mis siis saab, kui keegi on vihane ja näitab oma tundeid välja?
Kuidas siis Agape Keskuse töötajad ja me kõik selle peale reageerime?
See on jälle üks treeningukoht.
Armastuse jõusaalis treenimine.
Võin mõne saate pärast rääkida, kuidas meil läks.
Kas meil õnnestus hakkama saada või jäime alla?
1. Korintlastele 13:1-3 on päris paljastav tekst, mis ütleb:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike
ja kui mul oleks kogu usk, nii et ma võiksin mägesid teisale tõsta,
aga mul ei oleks armastust, siis poleks minust ühtigi.
Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Issand rääkis minuga sellest palves ja see kirjakoht paljastas palju,
sest see võtab ära kõik ülliigse, mille üle me ise võiks uhked olla.
See lõikab imelisel moel
ja seab kõige olulisema kõige tähtamale kohale.
See seab armastuse tähtsaimale kohale.
Issand julgustas mind palves, kui Ta näitas seda kirjakohta
ja ütles: "Mis oleks, kui vaataksid seda teistpidi?
Selle asemel, et mõelda: "Kui mul oleks see ja teine asi
ja kõik oleks imeline.
Kui haiged paraneks kõigi mu palvete peale
ja ma teaksin kõiki saladusi ning mul oleks prohvetianne.
Kui oskaksin kõiki maailma keeli, aga mul ei oleks armastust,
siis kõik need asjad tunduks korraga täiesti tühistena."
Issand aga pööras selle ringi
ja soovitas vaadata seda ka teisest suunast.
"Mis siis, kui sul ongi armastust?
Siis on kõigel ka tähendus.
Siis on kõik hästi.
Siis on mu jutt teistsugune.
See on ülesehitav.
Mu suhtumine on teistsugune,
Mu teenimisviis on teistsugune.
Mu motiivid on teistsugused.
Ma ei püüa ennast ohvriks tuua, et teistele meele järele olla.
See muudab väga palju
ja sellest tahamegi täna rääkida.
Sa tõid väga hea näite
Agape Keskuse ja nende läbirääkimiste kohta.
Sest mis oleks, kui armastus oleks esikohal me kõigi kõnes?
Millisena me jutt sel juhul kõlaks?
See esimene loetud salm ütles:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus."
Ehk siis kuidas väljendub armastus mu kõnes?
Kumiseva vasknõu kõla on kui trummitaldrikute kokkulöömine.
See on vali ja pealetükkiv kõne,
teistele vahele rääkimine.
Kõlisev kuljus aga on tühjad sõnakõlksud,
kus meie jutul puudub tegelik sisu.
Milline aga on Jumala kõne?
Mu kõne on esimene koht, millest paistab välja,
kuidas mu armastuse tasemega parajasti on.
See tuleb suu kaudu välja ja käib üpris kiiresti.
See tuleb suust automaatselt.
Suu meie peas on hindav töövahend,
mille kaudu võime ennast ise kuulata ja anaüüsida,
kuidas ma teistega räägin ja ma saan aru, et...appi, appi!
Mis siis, kui 90% mu jutust on midagi muud kui armastus?
Piibel annab väga hea vastuse sellelegi,
kuidas Jumala jutt kõlab.
Jakoobuse 3:17 kirjutatakse nii:
"Aga ülalt pärinev tarkus..." ehk siis Jumala kõne
"...on esmalt puhas,
siis rahumeelne, leebe, kuulekas, tulvil halastust ja häid vilju,
erapooletu, teeskluseta."
See on rahumeelne ja leebe.
See võib olla kellegi jaoks uus vaatenurk rääkimisviisist.
Minu jaoks oli see pikalt võõras.
See on paindlik...
Vaata vaid!
Kui need sõnad lõikavad südamesse, siis julgustan sind - lase aga lõigata!
Jumala Sõna on nagu skalpell.
Heebrealastele 4:12 ütleb Paulus, et Jumala Sõna on elav.
Mu sees toimub midagi, kui ma uurin Jumala Sõna.
"Tõhus ja vahedam kui ükski kaheterane mõõk
ning tungib läbi,
kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
See lõikab skalpelli kombel
ja aitab mul saada vabaks asjadest, mis ei ole mulle kasulikud.
Nii et las aga lõikab!
Las armastuse skalpell muudkui lõikab,
sest see on samal ajal ka armunuga.
Ülalt tulev tarkus on paindlik.
See õpetab mulle kohe seda,
et ka mina võiksin praktiseerida paindlikkust.
Sel juhul pole oluline, kummal on õigus. - Või kes võidab.
"Kes võidab selle vaidluse lasteaia õue kasutamise üle?"
"Kelle mänguasjad need on
ja kes tohib nendega esimesena mängida?"
Ei, taevane tarkus on paindlik
ja paindlik peab olema mitmes suunas.
See on tulvil halastust ja häid vilju.
See on erapooletu ja teeskluseta.
Kui asetame armastuse esikohale, siis me kõne muutub.
Kui käime armastuses, siis me ei solva teineteist.
Me ei tülitse
ega sõima.
Ka ei ole me siis teistest ülesõitjad.
Mul tekib aga alati küsimus, kuidas seda teha?
Sest kui olen lapsest peale harjunud teisiti nagu mina olin -
harjunud rääkima valju häälega
ja olema domineeriv.
Olin harjunud rääkima süüdistava ja inetu tooniga
ja ütlema kohe välja, mis pähe tuleb.
Ütlema ilma enesevalitsuseta kõike, mis pähe tuli.
Kuidas see siis minu puhul toimiks?
Mul võib ju olla armastus südames, aga olen harjunud selliselt rääkima.
See on ühtpidi harjumuse asi,
mille osas saab teisalt ümber õppida.
Võin kinnitada omast käest, et seda saab õppida.
Seda võib koos Issandaga päevast päeva praktiseerida.
Fakt on see, et abielus olles peab õppima.
Peab õppima rääkima ülesehitavalt, sest muidu jookseb see abielu karile.
Seda on vaja õppida.
Ka tööelus on vaja seda õppida.
Tööl ei saa käituda, kuidas tahes.
Aga igasugune kõne, ka tige jutt, on pärit kusagilt mujalt kui vaid suust.
Sul on õigus, et seda saab harjutada,
aga Jaakobuse 3:13 on kirjutatud: "Kes teie seas on tark ja arusaaja?"
Need on salmid enne seda salmi, mis räägib Jumala kõneviisist.
Siin öeldakse sedasi:
"Las ta näitab hea käitumisega oma tegusid tarkuse tasaduses.
Kui teie südames on aga kibedat kadedust ja riiakust,
siis ärge hoobelge ega valetage tõe vastu!
See pole ülalt tulev tarkus, vaid maine, hingelik, deemonlik.
Sest kus on kadedust ja riiakust,
seal on kärsitust ja igasuguseid halbu tegusid."
Piibel ütleb ka, et suu räägib sellest, millest süda on tulvil.
Jumal tahab, et meie südames oleks rahu.
Jumal tahab õpetada meid ohjeldama oma keelekasutust,
aga Ta tahab ka mõjutada meie südant nii,
et see südameküllus, mis sealt välja tuleb,
oleks midagi muud, kui riiakus ja kibedus.
Kibedus ja riiakus on armastuse vastandid.
Need on sellised asjad,
millest ka mina olen õppinud kiiresti meelt parandama.
Õppinud kiiresti andeks paluma ja laskma sellest lahti,
et südames oleks jälle rahu.
Võin rääkida sellest, kuidas olen ise pidanud tegutsema.
Sest olukorrad, mis vihale ajavad, käivad kiirelt.
Näiteks kui nüüd tulevikus keegi selles lasteaia õueala arutelus
ütleb keegi midagi väga vihase häälega
võib reaktsioon sellele tekkida sekundiga.
Sellistel puhkudel ei jõua mina küll mõelda,
kas Jeesus on mu südames või mitte.
Täiesti argine lugu ju.
Siis on esmatähtis enesevalitsus.
Olen õppinud, et ma ei tohi kohe vastata.
Ma ei tohi seda kõike välja lasta, isegi, et sees kõik keeb.
Ma pean kas olema vait, kuniks see tunnetemöll lakkab
või tuleb võtta aeg maha ja minna teise tuppa.
Me kodus on selleks pesuruum.
Tuleb minna kuhugile kõrvale, rahuneda maha ja lõõgastuda
ning küsida Issandalt, miks see mind nii väga vihastas
ja planeerima, kuidas sealt edasi.
Kuidas ma räägin sellest nii, et see oleks ülesehitav?
Kuidas näeks armastus välja just selles olukorras?
Ma kasutan "mina-sõnumeid" ja räägin oma enda tunnetest,
mitte ei süüdista teisi.
Ma pürin lahenduse leidmise poole, mitte ainuüksi ei süüdista.
- Ja too esile probleeme.
Ma kasutan selliseid abivahendeid,
mida pean muidugi argielus praktiseerima.
Kui see läheb kehvasti, pean uuesti harjutama
ja tegema järgmine kord veidi teisiti.
Kui on võimalus võtta aega maha, siis seda tasub külla teha.
Abielu puhul minna kasvõi välja jalutama ja maha rahunema,
selle asemel, et edasi tülitseda.
Võiksin sinult küsida siin kristlikus koolis olles,
kus armastuse nägemus on päris suur väljakutse
ja üks tähtsamaid valdkondi, millega peame tegelema
nii oma elus, koolitöös, lasteaias, laste elus ja tegevustes, kolleegidega,
on just me kõne.
Me peame sekkuma sellesse.
Kuidas sa sekkud vestlustesse õpilaste keskel olles?
Meil on koolis reegel, et ropendamine ei ole lubatud.
Õpilased teavad seda reeglit.
Kui ma kuulen kedagi rääkivat teisest inetult,
kui keegi alandab teist, siis ma sekkun sellesse kohe.
Ja kuna me oleme sekkunud sellesse alati ja koheselt,
siis kõik õpilased ka teavad seda ja paluvad kiiresti andeks.
Õpetajana on seda oluline teha, kuigi me ei kuule ka alati kõike.
Kohe aga, kui kuuleme, siis me kõik ka sekkume koheselt.
Meil on selles osas nulltolerants.
Aga ka sellised asjad vajavad tähelepanu,
kui näiteks õpilane ütleb: "Minust ei saa kunagi asja!"
Ka sellisesse negatiivsesse juttu tuleb koheselt sekkuda.
Sest negatiivne suhtumine pole alati suunatud kellegi teise peale,
vaid vahel ka iseenesele.
See on päris sageli nii.
Vahetu sekkumine on väga tähtis.
Eriti siis, kui see on suunatud kellegi teise peale.
Sellesse tuleb sekkuda - armastusega, aga otsekoheselt.
Üks huvitav aspekt lastega seoses
puudutab üht pikaajalist, rahvusvahelist uurimust,
mille käigus uuriti Uus-Meremaa lapsi sünnist kuni täiskasvanueani välja.
Uuriti kogu nende elu.
Seal oli lapsi kõigist erinevatest ühiskonnakihtidest,
taustast ja majandusliku kindlustatusega.
Uuriti isegi nende vanemate haridustaset.
Uuriti, mis oli see kõige mõjuvam tegur,
mis mõjutas seda, milline oli nende elu täiskasvanuna.
Oli see tasakaalus, olid nad õnnelikud,
olid nende suhted ja tööelu korras jne.
Ehk siis pikaajaline uurimus tähendab,
et lapsi jälgitakse ja analüüsitakse mitme aastakümne jooksul.
Kümnete aastate jooksul uuritakse erinevaid asju lapse elus.
See kõige olulisem tegur
oli minu meelest väga märkimisväärne.
Kõige olulisem ei olnud mitte tarkuse või sotsiaalse staatuse tase,
vaid kõige olulisem oli enesevalitsus.
Enesevalitsus juba lapsest peale.
Võime ennast valitseda
mõjutas kõige rohkem seda, milline oli elu täiskasvanuna.
See tuli kasuks mitmes erinevas valdkonnas.
Enesevalitsus.
See on küll üks asi, mida me kõik vajame
ja mida tuleks harjutada.
- Samas see pole eriti populaarne. Ei ole.
See pole tänapäeva ühiskonnas kuidagimoodi populaarne,
aga see on uurimuse põhjal hea elu eelduseks.
Neil, kellel oli lapsena kõige nõrgem enesevalitsustase,
neil oli hiljem probleeme alkoholismiga
ja ebaõnnestunud suhetega.
Paulus ütleb Roomlastele 12:2: "Ja ärge muganduge praeguse ajaga."
Päris hästi öeldud.
"Vaid muutuge..." Ta ütleb otse: "Te peate muutuma."
Võibolla sa oled täiuslik ega pea muutuma,
Sul on Jeesuse rahu südames.
Ole õnnelik, kui oled selleni jõudnud.
Kuigi ma ei tunne ühtegi sinusugust ja ma ise pidin ka muutuma.
Armastuse alal pidi toimuma väga suur muutus,
sest mul oli nii kasin enesevalitsemisoskus
ja mul olid väga halvad kombed.
"Muutuge meele uuendamise teel."
Jumal tahab selles osas julgustada meid kõiki.
Me räägime nii iseendast kui meist kõigist.
Lase Pühal Vaimul end puudutada ja tuletada sulle meelde,
et armastus peab me eludest välja paistma.
Kui see saab su elus rohkem ruumi ja sa õpid oma keelt talitsema,
siis see mõjutab kõike, mis on su eluga seotud.
Laseme Pühal Vaimul
puudutada, vabastada, meelde tuletada ja õpetada
ja muutuda selliselt nagu Tema tahab, et me muutuksime.
Aamen.
Palvetame koos sinuga
Aitäh, Taevaisa, et võime Sinu abiga ja Sinuga koos õppida.
Võime õppida rääkima nii nagu Sina, Issand, räägid.
Rääkima armastuse keelt ja armastusest lähtuvalt.
Ülesehitavalt, viisakalt, rahulikult ja isegi paindlikult.
Rääkima nii, et see kannab head vilja.
Aitäh, Issand, et Sa aitad meid ja õpetad meid just selles valdkonnas
Jeesuse nimel.
Aitäh, Issand, et me võime kuulata, mida Sa meile räägid.
Võime võtta vastu selle hea kõne, mida Sa meile räägid.
Sa ütled meile, et Sa armastad meid.
"Ma armastan Sind, Joy. Sa oled tähtis. Sa oled kaunis."
Jumal ütleb nii. - Ma ütlen ka seda.
Ma ei saa midagi selle vastu.
Ta ütleb: "Mul on sinu suhtes head kavatsused.
Ma olen koos sinuga ja sa ei ole kunagi üksi.
Olen alati koos sinuga, kannan sind ja hoian sind püsti.
Ma juhatan sind ja aitan sind
ja kannan sind kõikidest katsumustest läbi.
Ma ka julgustan sind.
Olen Isa, kes ütleb:
"Hästi läheb! Tubli Joy! Sa suudad seda!"
Ta ütleb ka sulle: "Hästi! Sa suudad seda.
Sa õpid ja sul läheb hästi."
Sedasi võime rääkida ka üksteisele.
Sa näed täna hea välja. - Aitäh.
Mulle meeldib see kampsun. - Aitäh, mulle meeldib see ka.
Aitäh Issand, et Sa õpetad meid kuulama Sind.
Tunnetan, et Issand ütleb: "Las ma räägin sinuga
ja mu sõnad loovad sinus usku.
Ja kui sa mind kuulad, õpid sa ka rääkima minu moodi.
Aamen.
Tahame siinkohal tänada kõiki vaatajaid tagasiside eest
ja julgustuse eest.
Ühe inimese kaudu tuli meile julgustav sõnum.
Ta oli palves kogenud, et Issand tahab öelda mulle ja sulle:
"Ära kohku ja ära karda,
sest Issand, su Jumal, on sinuga kõikjal, kuhu sa lähed!
Ta on võimas kangelane."
- Kas pole imeline?
Just sellistel hetkedel, kui loeme Piiblist selliseid kirjakohti,
peame selle ka vastu võtma. - Me võtame selle vastu.
Loe see uuesti!
Kas pole imeline, et keegi niimoodi julgustab?
Aitäh sulle julgustuse eest!
"Ära kohku ja ära karda, sest Issand, su Jumal, on sinuga.
Issand on sinuga otsekui võimas kangelane"
- Võtame selle vastu.
Teine inimene saatis tänupalve,
et ta mees sai usklikuks ja käib koos temaga Jeesuse teedel.
Tänu Jumalale selle eest!
Kui soovite rohkem infot meie töö kohta,
külastage ekraanil nähtavat lehekülge.
Sealt saab tellida ka meie infolehte,
mis räägib meie toredast koolist ja ka lasteaiast.
Sealt kaudu saab tellida ka raamatuid,
mis aitavad sul leida lähedase suhte Issandaga.
Esimese raamatu nimi ongi "Jumal on armastus".
Need kinnitavad ka su usku,
kinnitades su identiteeti Jumala lapsena,
andes sulle usku
ja pakkudes abi majanduslikes küsimustes.
Soovitan soojalt, isegi, et olen need ise kirjutanud.
Need on nii head küll, et julgen soojalt soovitada.
Ole õnnistatud ja lase Jumalal oma südant muuta.
Kadugu kivisüda ja tulgu asemele lihaseline süda.
Aamen.
Selles pimedas maailmas on tore, et Soomes on kristlik telekanal,
mis levitab armastuse rõõmusõnumit.
Ka sina võid osaleda selles töös.
Helistades 900 1770, annetad 10 eurot
ja osaled sellega evangeeliumi levitamises.
Võid kasutada ka kontonumbreid, mida näed peatselt ekraanil.
Ole õnnistatud ja tea, et Jumal on alati koos sinuga.
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153